(گوشکند”موز نہ اَنت کیلا اَنت )
طارق پیشُّکانی
پیشوکان ءَ نوک نوک ءَ چونگی (چوکی) یے پچ کنگ بیت، گڑا ایرانی ماشیناں (گاڑیاں) چو مور ءُ مَدگ ءَ مئے ملک ءَ موز گوازینتگ اَت- بلے ایشاں ھُدا مُرزی مولا بکش (اس ھچ او) تِرّے ھم ھساب نہ کت بزاں کمیشن اِش نہ دات- گڑا (اس ھچ او ) زھر گپت ءُ سپاھیگ کریمُک ئےِ پرمات کہ دُرْستیں موز والا ماشیناں بدار،، 
سپاھیگ کریمُک چونگی ءَ اوشتونگ بیت، یکے ماشین ے اتک جست ئےِ کت چی اَنت؟ ماشین والا ءَ گُشت کیلا اَنت-، گُشت ئےِ برو دومی ماشین آتک پد ءَ ھمے رنگ ءَ جست ئےِ کت ءُ ماشین والا ءَ گُشت کہ کیلا اَنت ءُ دیم ئےِ دات- داں پنچمی مردم اَتک- داشت ئےِ ءُ جست ئےِ کت کہ ماشین ءَ چے مان ؟ مرد ءَ پسّو دات کہ موز اَنت، گُشت ئے ایر کپ داں واجہ (اس ھچ او) نئیت من ترا روگ ءَ نئیل آں، گُشت ئےِ بلے منی میار چے اِنت؟، گُشت ئےِ شما بے کمیشن ءَ چد ءَ چہ موز بر اِت ،پمیشکا من شمارا داشتگ،، ماشین والا گُشت گڑا آ پیسریگیں چاریں ماشین تو پرچا کہ داشتگ اَنت؟ گُشت ئےِ آھان موز مان نہ بیتگ، ماشین والا ءَ جست کت گڑا آھاں چے مان بیتگ؟ گشت ئےِ کیلا بوتگ اَنت-